Samuel Gobat

Samuel Gobat (født 26. januar 1799 i Crémines i Berner Jura i Sveits, død 11. mai 1879 i Jerusalem i Det osmanske rike) var en sveitsisk kalvinistisk misjonær som ble anglikansk misjonsbiskop i Palestina.
Liv og virke
Etter utdannelse ved Baselinstituttet ble Gobat ansatt i det engelske kirkemisjonsselskaps tjeneste for misjon først i Kairo og så i Abessinia, der han virket 1829-34 og 1835-36. 

Han dro deretter på kur til Bad Kreuznach, for å søke lindring fra den dysenteri han hadde pådratt seg. Så ble han sendt til Malta, der han begynte på en bibeloversettelse til arabisk. 

År 1846 mottok han kallet til det av Fredrik Vilhelm IV opprettede såkalte tysk-engelske bispedømme i Jerusalem - et felles bispedømme for anglikanere, lutheranere og kalvinister. Han ble den andre biskopen der, etter Michael Salomo Alexander. Biskop Gobat grunnla flere menigheter og virket der blant annet for skolevesenet og gav impulser til en omfattende tysk skolevirksomhet og karitativ virksomhet i Palestina, Jerusalem, Betlehem, Jaffa, Nablus og Nasaret. 

Han ble etterfulgt av Joseph Barclay.

Han giftet seg i 1834 med Marie Zeller, datter av Christian Heinrich Zeller. Blant deres barn var misjonæren Dora Rappard. En av Gobats nevøer var vinner av Nobels fredspris, Charles Albert Gobat, og et barnebarn var forleggeren Alfred Kober.

 Referanser 

Litteratur
 Auguste Rollier: Samuel Gobat : missionnaire en Abyssinie et Évêque à Jérusalem, sa vie et son œuvre, C. F. Spittler, Bâle, 1885, traduit librement de l'Allemand par Aug. Rollier, 438 p., 2 portraits sur acier et 8 gravures sur bois.
 Alfred Kober: Samuel Gobat - vom Juradorf nach Jerusalem,	Basel, Gute Schriften, 1968, 75 Seiten.
 J. Gross:  Biographies jurassiennes. Nos missionnaires. Samuel Gobat : 1799-1879, Imprimerie Boéchat, Delémont, 1899, préface de E. Krieg (pasteur), 163 p.

 Kilder 
 Svensk uppslagsbok, Malmö 1932

 Eksterne lenker 


Kategori:Sveitsiske biskoper
Kategori:Sveitsiske misjonærer
Kategori:Anglikanske biskoper
Kategori:Ikkepalestinske biskoper i Palestina
Kategori:Biskoper i Det hellige land
Kategori:Misjonærer i Etiopia
Kategori:Misjonærer i Palestina
Kategori:Bibeloversettere
Kategori:oversettere
Kategori:Personer fra kanton Bern